Летище София бележи ръст на пътниците
19.07.2017 Няма коментариЕлена Владимирова
Летище София е обслужило над 570 хил. пътници през юни, което е ръст от 37,2 процента спрямо същия период на миналата година.
През Терминал 2 е преминал 65% от пътникопотока, а през Терминал 1 останалите 35%. С 36% е нараснал броят на пътуващите по редовни международни линии, а тези по вътрешните са се увеличили с 85%. Чартърите бележат ръст с 25%, което се дължи на големия брой летуващи по турските, гръцките и хърватски курорти. Общо 5101 самолета са били обслужени на Летище София през юни 2017 г., което е с 13% повече от предходната година. Увеличението при броя на вътрешните полети е с 32%, а при международните – с 16%. През юни 2017 г. на Летище София са обработени общо 1870 т товарни и пощенски пратки, което е със 7% повече от изминалата година.